NEUVOSTON ASETUS (ETY) N:o 934/86,

annettu 24 päivänä maaliskuuta 1986,

sokerialan yhteisestä markkinajärjestelystä annetun asetuksen (ETY) N:o 1785/81 muuttamisesta

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(),

ottaa huomioon talous- ja sosiaalikomitean lausunnon(),

sekä katsoo, että

asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 3768/85(), 23 artiklassa säädetään toisaalta, että tämän alan tuotantokiintiöjärjestelmää sovelletaan markkinointivuosina 1981/1982-1985/1986 ja toisaalta että neuvoston on hyvissä ajoin hyväksyttävä 1 päivästä heinäkuuta 1986 sovellettava järjestelmä,

markkinointivuodesta 1981/1982 yhteinen markkinajärjestely on perustunut periaatteeseen, jonka mukaan tuottajat ovat taloudellisesti vastuussa kaikista yhteisön tuotantoylijäämän myynnistä aiheutuvista tappioista suhteessa sisäiseen kulutukseen,

toisaalta maailmanmarkkinoiden viime vuosien aikainen kehitys, jolle on ollut ominaista jatkuva ylituotanto suhteessa kulutukseen ja tämän vuoksi yhä suurempien ylijäämävarastojen kertyminen, ja toisaalta yhteisön suuret tekniset tuotantomahdollisuudet edellyttävät tähän saakka tuotannon valvomiseksi toteutettujen tehokkaiden toimenpiteiden voimassa pitämistä; tämän vuoksi olisi säädettävä kiintiöihin perustuvan tuotantojärjestelmän voimassa pitämisestä viiden uuden markkinointivuoden ajan,

yhteisön laajentuminen ulottaa kiintiöjärjestelmän periaatteiden ja menettelyjen soveltamisen muihin tuottajiin ja A- ja B-sokerin tuotantoylijäämien ennakoitava määrä pienenee huomattavasti tämän laajentumisen takia; lisäksi voidaan odottaa myyntimahdollisuuksien kasvavan yhteisössä helpottamalla esimerkiksi kiintiösokerin käyttöä muuhun tarkoitukseen kuin elintarvikkeeksi; ottaen huomioon erityisesti sokerin maailmanmarkkinahintojen epävakaan tilanteen ja tämän kehityksen liittymisen suhdanteisiin on ilmeisesti aiheellista säilyttää voimassa olevat sokerin ja isoglukoosin peruskiintiöt muuttumattomina markkinointivuosien 1986/1987 ja 1987/1988 ajan ja säätää, että markkinointivuosina 1988/1989-1990/1991 peruskiintiöt ja niistä tuottajille aiheutuneiden kulujen jakautuminen vahvistetaan jälkikäteen ottaen huomioon tilanteen kehitys,

edellä tarkoitettujen uusien myyntimahdollisuuksien kustannusten kattamisen varmistamiseksi olisi rahoitusjärjestelmään tehtävä joitakin parannuksia, joilla tuottajat saatetaan kokonaan tai osittain vastaamaan uudistetun järjestelmän vastaavalle tuotannolle mahdollisesti myönnetyistä tuista,

ottaen huomioon tarpeen mahdollistaa jalostusteollisuuden sekä juurikkaan ja ruo'on viljelyn tietty rakenteellinen mukauttaminen kiintiöiden soveltamisaikana olisi säädettävä ohjausmarginaalista, joka antaa jäsenvaltioille mahdollisuuden muuttaa yritysten kiintiöitä enintään 10 prosentilla; ottaen huomioon tämän alan erityistilanteen Espanjassa, Italiassa ja Ranskan merentakaisissa departementeissa tätä prosenttirajaa ei pitäisi soveltaa näihin alueisiin rakenneuudistussuunnitelmia täytäntöön pantaessa,

kaikkien yhteisön tuotantoylijäämien viennistä aiheutuvien todellisten kustannusten kattamiseksi markkinointivuosina 1981/1982-1985/1986 ja riippumatta asetuksen (ETY) N:o 1785/81 28 artiklassa säädetyn itserahoitusjärjestelmän soveltamisesta tulevaisuudessa olisi lisäksi säädettävä poistomaksun käyttöön ottamisesta kyseisellä alalla; tällöin kaikilta kyseisiltä tuottajilta olisi vaadittava yhteisvastuullisuutta, jotta ajanjakson 1981/1982-1985/1986 lopussa todettu ja talousarviossa 400 miljoonaksi ECUksi arvioitu alijäämä voitaisiin poistaa; tämän maksun soveltamiseksi mahdollisimman tasapuolisesti on perusteltua jakaa se viidelle markkinointivuodelle ja soveltaa sitä kaikkeen sokerin- ja isoglukoosintuotantoon, joka on suoraan tai välillisesti hyötynyt yhteisen markkinajärjestelyn takeista,

ottaen huomioon alan tuotantorakenteen kehityksen on käytännössä mahdotonta siirtää tätä maksua yksittäin maataloustuottajalle ja jalostusteollisuudelle aiemmin järjestelmästä saatujen hyötyjen perusteella; tämän vuoksi ainoastaan asetuksen (ETY) N:o 1785/81 24 artiklan 2 kohdassa tarkoitettujen tuotantoalueiden mukainen eriytetty soveltaminen osoittautuu mahdolliseksi; tällöin on syytä ottaa huomioon toisaalta kaikkien juurikkaan- ja ruo'onviljelijöiden sekä sokerin- ja isoglukoosintuottajien aiemmin maksamat osuudet ja toisaalta näiden samojen alueiden tosiasiallinen ennakoitavissa oleva tuotanto suhteessa markkinointivuoden 1984/1985 tuotantoon,

on kuitenkin tarpeen tasapainottaa järjestelmän kustannukset ja hyödyt siten, että poistomaksun muuttuvia määriä on tarkistettava tarvittavassa määrin sen varmistamiseksi, että maksutulot eivät aluekohtaisesti ja kaikkien kyseisten viiden markkinointivuoden aikana ole suurempia kuin ylijäämien viennistä markkinointivuosina 1981/1982-1985/1986 johtuvien tosiasiallisten kustannusten kattamiseen tarvittava summa,

tämän poistomaksun luonteen takia sitä ei pitäisi soveltaa Espanjassa ja Portugalissa sijaitseviin tuotantoalueisiin,

Italian juurikkaan ja sokerin tuotannolla samoin kuin Ranskan merentakaisten departementtien ruo'ontuotannossa ja sokerintuotannossa on edelleen ongelmia erityisesti nykyaikaisten tuotantomenetelmien soveltamisessa tai rakenteellisista syistä; nämä viljelmät ja niihin liittyvä jalostusteollisuus ovat näille alueille tärkeitä, jopa välttämättömiä Ranskan merentakaisten departementtien taloudelle; tämän vuoksi kyseisille jäsenvaltioille on syytä antaa oikeus myöntää kansallisia mukautustukia mainituille aloille määrättynä aikana ja tietyin edellytyksin; ottaen huomioon Italian sokeriteollisuuden vakavan tilanteen ja tällä alalla parhaillaan toteutettavat rakenneuudistussuunnitelmat olisi säädettävä, että näitä tukia voidaan mukauttaa ja että komissio arvioi näiden artiklojen mukaisesti erityisesti näiden tukien ja mainittujen suunnitelmien vastaavuuden, sanotun kuitenkaan rajoittamatta perustamissopimuksen 92-94 artiklan soveltamista, ja

siirtymisen tämän asetuksen säännösten soveltamiseen on tapahduttava parhailla mahdollisilla edellytyksillä; tietyt siirtymätoimenpiteet voivat tästä syystä osoittautua tarpeellisiksi; on syytä säätää, että ne hyväksytään asetuksen (ETY) N:o 1785/81 41 artiklassa säädettyä menettelyä noudattaen,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 1785/81 seuraavasti:

1. Korvataan 19 artiklan 7 kohta seuraavasti:"7. Yksityiskohtaiset säännöt tämän artiklan soveltamisesta sekä liitteeseen I tehtävät muutokset annetaan 41 artiklassa säädettyä menettelyä noudattaen.";

2. Korvataan 23 artikla seuraavasti:"23 artikla

1. Jäljempänä olevia 24-32 artiklaa sovelletaan markkinointivuosina 1986/1987-1990/1991, sanotun kuitenkaan rajoittamatta 3 kohdan soveltamista.

2. Markkinointivuosina 1986/1987 ja 1987/1988 sokerintuotantoyritysten ja isoglukoosintuotantoyritysten A- ja B-kiintiöt ovat samat kuin markkinointivuoden 1985/1986 aikana voimassa olleet kiintiöt, sanotun kuitenkaan rajoittamatta 25 artiklan soveltamista.

3. Neuvosto määrittää ennen 1 päivää tammikuuta 1988 perustamissopimuksen 43 artiklan 2 kohdassa määrättyä menettelyä noudattaen erityisesti markkinointivuosien 1988/1989-1990/1991 sokerin ja isoglukoosin tuotannon A- ja B-perusmäärät ja tämän osaston kiintiöjärjestelmässä tuottajille tästä aiheutuvien kulujen jakautumisen.";

3. Korvataan 24 artiklan 1 kohdan neljännen alakohdan c alakohta seuraavasti:"c) "C-sokerilla" tai "C-isoglukoosilla" sokeri- tai isoglukoosimäärää, joka on tuotettu määritettynä markkinointivuonna ja joka joko on suurempi kuin kyseisen yrityksen A- ja B-kiintiöiden yhteismäärä tai on tuotettu yrityksessä, jolla ei ole kiintiöitä.";

4. Korvataan 25 artiklan 2 kohdan toinen alakohta seuraavasti:"Ensimmäisessä alakohdassa tarkoitettua 10 prosentin rajaa ei sovelleta Italiassa, Espanjassa ja Ranskan merentakaisissa departementeissa silloin, kun kiintiöt on siirretty juurikas- tai ruokoalan ja kyseisen alueen sokerialan rakenneuudistussuunnitelmien perusteella, siinä määrin kuin se on tarpeen, jotta voidaan mahdollistaa näiden suunnitelmien toteuttaminen. Espanjassa sovelletaan asetuksen (ETY) N:o 193/82() 9 artiklaa näiden rakenneuudistussuunnitelmien kiintiöiden siirtoihin.

() EYVL N:o L 21, 29.1.1982, s. 3";

5. Korvataan 26 artiklan 1 kohdan toinen alakohta seuraavasti:"Edellä olevia 8, 9, 18 ja 19 artiklaa ei sovelleta tähän sokeriin, ja 9, 18 ja 19 artiklaa ei sovelleta tähän isoglukoosiin.";

6. Korvataan 28 artiklan 1 kohdan johdantokappale seuraavasti:"1. Ennen markkinointivuosien loppua todetaan:";

7. Korvataan 28 artiklan 2 kohdan johdantokappale seuraavasti:"2. Ennen markkinointivuoden 1987/1988 loppua todetaan yhdistävästi markkinointivuosien 1986/1987 ja 1987/1988 osalta:";

8. Lisätään 28 artiklan 5 kohtaan kolmas ja neljäs alakohta seuraavasti:"Neuvosto voi kuitenkin toisessa alakohdassa tarkoitettua menettelyä noudattaen soveltaa markkinointivuodesta 1986/1987 B-maksun enimmäismäärän korjausta enintään 37,5 prosenttiin valkoisen sokerin interventiohinnasta.

Neuvosto voi toisen alakohdan menettelyä noudattaen päättää, että 9 artiklan 3 kohdassa tarkoitettujen tuotantotukien mahdollisesta myöntämisestä johtuvat tappiot tai niiden osa otetaan huomioon vahvistettaessa tämän artiklan 1 kohdan e alakohdassa tarkoitettua kokonaistappiota.";

9. Lisätään osasto seuraavasti:"III a OSASTO

POISTOMAKSU

32 a artikla

1. Sokerin- ja isoglukoosinvalmistajilta peritään markkinointivuosina 1986/1987-1990/1991 A- ja B-sokerin sekä A- ja B-isoglukoosin tuotannosta poistomaksu, jonka tarkoituksena on poistaa ajanjaksona 1981/1982-1985/1986 sovelletun kiintiöjärjestelmän aikana todettu 400 miljoonan ECUn alijäämä, sanotun kuitenkaan rajoittamatta

Markkinointivuosina 1986/1987 ja 1987/1988 sovelletaan 2 ja 3 kohdassa esitettyjä yksityiskohtaisia sääntöjä noudattaen poistomaksua, jonka tarkoituksena on poistaa 80 miljoonan ecun alijäämä molempina markkinointivuosina koko yhteisöstä.

Kun neuvosto tekee 23 artiklan soveltamista koskevia päätöksiä, jotka on tehtävä ennen 1 päivää tammikuuta 1988, neuvosto päättää määräenemmistöllä komission ehdotuksesta 2 ja 3 kohdassa säädetyn poistomaksun soveltamista koskevista yksityiskohtaisista säännöistä markkinointivuosina 1988/1989-1990/1991.

2. Edellä 1 kohdassa tarkoitetun sokerinvalmistajien poistomaksun määrä vahvistetaan kyseisille alueille seuraavasti:

>TAULUKON PAIKKA>

3. Edellä 1 kohdassa tarkoitetun isoglukoosinvalmistajien poistomaksun määrä vahvistetaan kyseisille alueille seuraavasti:

>TAULUKON PAIKKA>

4. Poistomaksun määriä on kuitenkin tarkistettava tarvittavassa määrin 6 kohdassa säädettyä menettelyä noudattaen sen varmistamiseksi, että poistomaksusta saatavat tulot eivät ole suuremmat kuin aluekohtaisesti ja kaikkien kyseisten viiden markkinointivuoden aikana kyseisellä alueella markkinointivuosina 1986/1987 ja 1987/1988 sovellettava poistomaksun tuotto kerrottuna viidellä ja lisäksi kerrottuna samalla alueella markkinointivuonna 1984/1985 todetun A- ja B-tuotannon määrällä.

5. Tapauksen mukaan sokerinvalmistajat voivat vaatia yhteisössä tuotetun juurikkaan ja ruo'on myyjiltä 60 prosentin suuruisen korvauksen siitä sokerimäärästä, josta kyseinen poistomaksu on peritty. Kyseiset osapuolet voivat kuitenkin sopia muusta prosenttiosuudesta.

6. Yksityiskohtaiset säännöt tämän artiklan soveltamisesta annetaan tarvittaessa 41 artiklassa säädettyä menettelyä noudattaen.";

10. Korvataan 46 artikla seuraavasti:"46 artikla

1. Markkinointivuosina 1986/1987 ja 1987/1988 Italian tasavallalla ja Ranskan tasavallalla on oikeus myöntää 2 ja 3 kohdassa säädetyin edellytyksin sokerijuurikkaantuottajille, sokeriruo'ontuottajille ja tarvittaessa sokerintuottajille mukautustukia.

2. Italiassa voidaan 1 kohdassa tarkoitettuja tukia myöntää ainoastaan kunkin sokerintuotantoyrityksen A- ja B-kiintiön rajoissa toteuttaman sokerimäärän tuotannolle.

Tuotetun sokerin tukien enimmäismäärä 100 kilogrammaa valkoista sokeria kohti ei saa olla enemmän kuin 23,64 prosenttia 3 artiklan 1 kohdan a alakohdan mukaisesti vahvistetusta valkoisen sokerin interventiohinnasta markkinointivuosina 1986/1987 ja 1987/1988.

3. Italian tasavalta voi kuitenkin mukauttaa 2 kohdassa tarkoitettuja tukia, jos Italiassa sokerialalla parhaillaan toteutettaviin rakenneuudistussuunnitelmiin liittyvät erityiset vaatimukset tätä edellyttävät. Perustamissopimuksen 92-94 artiklan mukaisesti komissio arvioi erityisesti näiden tukien ja rakenneuudistussuunnitelmien vastaavuuden.

4. Ranskassa 1 kohdassa tarkoitettuja tukia voidaan myöntää ainoastaan Ranskan merentakaisissa departementeissa tuotetulle valkoisen sokerin määrälle, joka ei ole suurempi kuin näille alueille myönnetty perusmäärä vähennettynä 25 artiklan 3 kohdan toisen alakohdan mukaisella markkinointivuonna 1981/1982 suoritetulla valkoisen sokerin 30 000 tonnin suuruisella A-kiintiön siirrolla. Tämä tuki ei saa olla suurempi kuin 6,04 ecua valkoisena sokerina ilmaistua 100 kilogrammaa kohti.

5. Lisäksi markkinointivuosina 1986/1987 ja 1987/1988 Italian tasavallalla on oikeus Italiassa parhaan maksukyvyn omaavalle asiakkaalle myönnetyn korkokannan ollessa enemmän kuin kolme prosenttia tai korkeampi kuin 8 artiklassa tarkoitetun korvausmäärän laskemisessa käytetty korkokanta, korjata tämän eron vaikutus varastointikustannuksiin kansallisella tuella.";

11. Korvataan 48 artikla seuraavasti:"48 artikla

Siirtymätoimenpiteet voidaan hyväksyä 41 artiklassa säädettyä menettelyä noudattaen.

Niitä sovelletaan enintään 30 päivään kesäkuuta 1987."

2 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1986.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 24 päivänä maaliskuuta 1986.

Neuvoston puolesta

Puheenjohtaja

G. BRAKS

() EYVL N:o C 68, 24.3.1986

() EYVL N:o C 354, 31.12.1985, s. 10

() EYVL N:o L 177, 1.7.1981, s. 4

() EYVL N:o L 362, 31.12.1985, s. 8